Månedsinfo fra styret i oktober

27.10.21

**En flott og lang sesong er straks over. Her kommer siste nytt fra styret, som den siste tiden har vært delvis satt ut av diverse sykdom.**

**Stenging av vann:** Vannet stenges søndag 31.10 kl. 13:00. Ingen trenger å være til stede i hyttene sine når dette skjer. Husk at rørene må tømmes etter at vannet er stengt. Dette gjøres ved å åpne kraner og stoppekraner. Vannet på øvre felleshus er skrudd på hele vinteren, mens vannet på nedre felleshus stenges.

**Vinterboer:** Etter 31.10 dette er ikke lenger tillat å overnatte i hyttene uten spesiell tillatelse fra styret. Hytte **566** er innvilget vinteropphold denne sesongen ut januar. Styret åpner derfor for at kolonister som ønsker å overnatte i egen hytte i perioden januar-mars kan søke om dette gjennom vinteren. Søknadene sendes til avdelingens e-post og behandles løpende. Alle som får innvilget korttidsopphold forplikter seg til å ta en sjekkrunde på avdelingen for å passe på hytter og hager.

**Årsmøte på avdelingen:** Årets årsmøte avholdes digitalt. Årsmøte åpner lørdag 23.10.21 og avsluttes søndag 31.10.21 kl. 09:00. Alle får lenke til en digital stemmeløsning fra styret på mobilen og kan stemme når det passer den enkelte fram til møtet stenger. Alle får i tillegg en stemmeseddel på e-post og i hyttepostkassen som de som ikke kan/vil benytte den digitale løsningen kan bruke. Utfylt stemmeseddel legges i styrepostkassen eller ved oppmøte på Felleshuset lørdag 30.10 kl.12-14. Styret ønsker å takke alle som har hatt verv for hagen denne sesongen.

**Regnskapsfører:** Styret har fått tilbakemelding fra kolonist som mener årsmøtevedtaket ikke gir sittende styret mulighet til å anskaffe regnskapsfører. Vedtaket har følgende ordlyd: «Styret gis fullmakt til å engasjere regnskapsfører på permanent basis». Hensikten med vedtaket var nettopp en varig ordning for å sikre kontinuitet og kvalitet. Styret er av den oppfatning at vedtaket fra årsmøtet er gyldig uavhengig av sittende styre.

**Prioritering fra ventelisten neste sesong:** For neste sesong vil vi prioritere 75 % av hytter som legges ut for salg til barnefamilier med barn under 13 år. Begrunnelse for valget er at dette muliggjør flest mulig barnefamilier i hht. vedtektene.

**Ny kolonist:** Hytte 574 blir ved sesongslutt overdratt til barnebarn som vi ønsker velkommen til avdelingen!

**Representant til arbeidsgruppe takst:** På årsmøtet til Oslokretsen ble det vedtatt en gjennomgang av takstsystemet. Hver hage skal ha en representant med i arbeidsgruppen som skal jobbe fram et forslag. Arbeidene starter opp i vinter. Vi avventer valget og håper noen kan påta seg oppgaven.

**Post:** Postkassa på Felleshuset stenges 31.10. Utenfor sesongen er styret kun å treffes på e-post adressen: solvang5@kolonihager.no

**Vi avslutter sesongen med en skikkelig gla-sak:** Hurra og stort gratulerer til superbirøkterne våre Berit og Bjørn som vant den internasjonale utmerkelsen de var nominert til i våres. De har nylig fått overrakt diplom med hederlig omtale av deres NM-vinnende bihold!

God høst og vinter ønskes fra styret!